**Točka 7.**

**Prijedlog**

**Odluka o dodjeli javnih priznanja Općine Jelenje za 2023.**

PREDMET:

Odluke o dodijeli javnih priznanja Općine Jelenje za 2023. godinu

PRAVNA OSNOVA:

Statut Općine Jelenje („Službene novine Općine Jelenje“ broj 59/23),

Odluka o javnim priznanjima Općine Jelenje („Službene novine Općine Jelenje“ broj 58/23)

PREDLAGATELJI:

1. Odbor za izbor i imenovanja Općinskog vijeća Općine Jelenje za kategorije: počasni građanin Općine Jelenje, nagrada pojedincu za životno djelo, nagrada pojedincu za uspjehe u prethodnoj godini, nagrada kolektivu za doprinos razvoju Općine Jelenje
2. Odbor za prostorno i urbanističko planiranje, uređenje naselja i stanovanja, zaštitu i unapređenje prirodnog okoliša Općinskog vijeća Općine Jelenje za kategorije: nagrada za najuređeniju okućnicu na području općine Jelenje

IZVJESTITELJ: Pročelnica Jedinstvenog upravnog odjela

OBRAZLOŽENJE:

Člankom 4. stavkom 1. Odluke o javnim priznanjima Općine Jelenje („Službene novine Općine Jelenje“ broj 58/23) propisana su javna priznanja Općine Jelenje kako slijedi:

1. **Počasni građanin Općine Jelenje** koje se dodjeljuje državljaninu Republike Hrvatske ili stranom državljanin koji je svojim radom, znanstvenim, društvenim ili drugim djelovanjem značajno pridonio napretku i promicanju ugleda Općine Jelenje, vrijednosti demokratskog društva i tradicija hrvatskog naroda, položaja i ugleda Općine Jelenje i njezinih odnosa s drugim gradovima u zemlji i inozemstvu. Počasnim građaninom ne može biti proglašena osoba koja ima prebivalište u Općini Jelenje.
2. **Nagrada pojedincu za životno djelo** koja sedodjeljuje istaknutom pojedincu koji je svojim dugogodišnjim radom i djelovanjem ili određenim postignućem dao izuzetan doprinos u području znanosti, umjetnosti, kulture i tehničke kulture, sporta, odgoja i obrazovanja, zdravstva, socijalne srbi, gospodarstva, humanitarnog rada, promicanja mira i tolerancije, zaštite okoliša te drugim oblicima društvenog rada koji predstavlja izuzetan doprinos razvitku i ugledu Općine Jelenje. Nagrada pojedincu za životno djelo dodjeljuje se pojedincu koji ima prebivalište u Općini Jelenje.
3. **Nagrada pojedincu za uspjehe u prethodnoj godini**  koja se dodjeljuje pojedincu koji ima prebivalište u Općini Jelenje za osobna postignuća koja su od osobitog značaja za Općinu Jelenje u područjima gospodarstva, znanosti, kulture, zdravstva i socijalne skrbi, odgoja i obrazovanja, sporta, tehničke kulture, zaštite okoliša te drugih javnih djelatnosti. Godišnje se dodjeljuje jedna Nagrada za uspjehe u prethodnoj godini.
4. **Nagrada kolektivu za doprinos razvoju Općine Jelenje** koja se dodjeljuje za postignuća u područjima gospodarstva, poduzetništva, znanosti, kulture, zdravstva i socijalne skrbi, odgoja i obrazovanja, sporta, tehničke kulture, zaštite okoliša te drugih javnih djelatnosti koji je znatno utjecao odnosno utječe na razvoj Općine Jelenje. Nagrada kolektivu za doprinos razvoju Općine Jelenje može se dodijeliti kolektivu s područja općine Jelenje.
5. **Nagrada za najuređeniju okućnicu na području općine Jelenje** dodjeljuje se vlasniku ili posjedniku nekretnine čija okućnica izgledom, originalnošću uređenja, čistoćom, opremljenošću, krajobraznim uređenjem, funkcionalnošću površine te usklađenošću s okolnim prostorom i objektom predstavlja uzor za uređenje okućnice u Općini Jelenje. Godišnje se dodjeljuju nagrade za tri najuređenije okućnice Općine Jelenje.
6. **Nagrada najboljem učeniku Osnovne škole Jelenje-Dražice** dodjeljuje se učeniku koji je završio osmi razred u godini dodjele nagrada, a kojega je Učiteljsko vijeće OŠ Jelenje-Dražice izglasalo kao učenika generacije na temelju kriterija uspješnosti u učenju, vladanju i posebnim doprinosima u promicanju odgojno-obrazovnih načela škole u godini raspisivanja javnog poziva.
7. **Nagrada najboljem srednjoškolcu s područja općine Jelenje** dodjeljuje se učeniku koji ima prebivalište na području općine Jelenje, a koji je završio srednjoškolsko obrazovanje u godini raspisivanja javnog poziva te koji se posebno istaknuo tijekom srednjoškolskog obrazovanja prosjekom ocjena, sudjelovanjem na županijskim, državnim ili međunarodnim natjecanjima te uspjehom na državnoj maturi.

Sukladno odredbi članka 16. Odluke o dodjeli javnih priznanja općinski načelnik objavio je Javni poziv za podnošenje prijedloga za dodjelu javnih priznanja Općine Jelenje u 2023. godini dana 25. srpnja 2023. s trajanjem od 15 dana. Budući da je naknadnom provjerom utvrđeno da nije izvršena objava poziva na oglasnim pločama Općine Jelenje, ponovnom objavom od 21. kolovoza 2023. utvrđen je dodatni rok od 15 dana za dostavu prijedloga.

Sukladno odredbama članka 19. Odbor za izbor i imenovanja i Odbor za prostorno i urbanističko planiranje, uređenje naselja i stanovanja, zaštitu i unapređenje prirodnog okoliša razmotrili su pristigle prijave iz svoje domene te nakon razmatranja istih predlažu Općinskom vijeću donošenje odluka o dodjeli javnih priznanja.

Odbor za izbor i imenovanja predlaže donošenje Odluka o dodjeli javnih priznanja:

1. u kategoriji Počasni građanin Općine Jelenje – Arifa Mahmić
2. u kategoriji Nagrada pojedincu za životno djelo – vlč. Ivan Milardović
3. u kategoriji Nagrada pojedincu za uspjehe u prethodnoj godini – Ivan Juretić
4. u kategoriji Nagrada kolektivu za doprinos razvoju Općine Jelenje - KUD ZVIR

Navedeni prijedlozi utvrđeni su temeljem provedenog postupka kako slijedi:

Odbora za izbor i imenovanja na sjednici održanoj dana 7. rujna 2023. utvrdio je da su u roku pristigle prijave za kategorije:

1. Počasni građanin Općine Jelenje

* predlagateljica Vanda Radetić Tomić za Arifu Mahmić, dr. med.
* predlagatelji Ivoslav Ban za vlč. Ivana Milardovića
* predlagatelji grupa građana – Milivoj Katić i drugi za vlč. Miroslava Pergla
* Predlagateljica Biljana Mahobej za vlč. Ivana Milardovića

2. Nagrada pojedincu za životno djelo

* predlagatelji grupa građana– Milivoje Katić i drugi za vlč. Ivana Milardovića
* predlagatelj Ivoslav Ban za dr.sc. Ivu Lukežić, prof. emer.

3. Nagrada pojedincu za uspjehe u prethodnoj godini

* predlagatelj Planinarsko Društvo „Obruč“ za Ivana Juretića
* predlagatelj Rajko Stojanac za Laru Pavić
* predlagatelj Ivoslav Ban za Josipa Pilčića

4. Nagrada kolektivu za doprinos razvoju Općine Jelenje

* predlagateljica Ada Maršanić za Kud Zvir
* predlagatelj Kuglački klub Ričina za Kuglački klub Ričina
* predlagatelji grupa građana–Delfina Kružić i drugi za Aktiv Darivatelja Krvi Općine Jelenje
* predlagatelj Ivoslav Ban za Kud Zvir
* predlagatelj Ivoslav Ban za Katedra Čakavskog sabora Grobnišćine

Odbor za izbor i imenovanje utvrdio je da od prijavljenih kandidata uvjete iz članka 18. Odluke o javnim priznanjima za kategoriju *Počasni građanin Općine Jelenje* ispunjavaju prijave:

* predlagateljice Vande Radetić Tomić za Arifu Mahmić, dr. med.,
* predlagatelja grupa građana – Milivoja Katić i drugi za vlč. Miroslava Pergla

Prijedlog predlagatelja Ivoslava Bana za vlč. Ivana Milardovića, te predlagateljice Biljane Mahobej za vlč. Ivana Milardovića ne ispunjava uvjete iz članka 18. Odluke o javnim priznanjima budući predloženi kandidat ima prebivalište na području općine Jelenje.

Od prijavljenih kandidata uvjete iz članka 18. Odluke o javnim priznanjima za kategoriju Nagrada pojedincu za životno djelo ispunjava prijava predlagatelja grupe građana-Milivoj Katić i drugi za vlč. Ivana Milardovića.

Prijedlog predlagatelja Ivoslava Bana za dr. sc. Ivu Lukežić, prof. emer. ne ispunjava uvjete iz članka 18. Odluke o javnim priznanjima budući predložena kandidatkinja nema prebivalište na području općine Jelenje.

Od prijavljenih kandidata uvjete iz članka 18. Odluke o javnim priznanjima za kategoriju *Nagrada pojedincu za uspjehe u prethodnoj godini* ispunjavaju prijave:

* predlagatelja Planinarskog Društva „Obruč“ za Ivana Juretića,
* predlagatelja Rajka Stojanca za Laru Pavić,
* predlagatelja Ivoslava Bana za Josipa Pilčića.

Od prijavljenih kandidata uvjete iz članka 18. Odluke o javnim priznanjima za kategoriju *Nagrada kolektivu za doprinos razvoju Općine Jelenje* ispunjavaju prijave:

* predlagateljice Ade Maršanić za KUD Zvir,
* predlagatelja Kuglačkog kluba RIČINA za Kuglački klub RIČINA te prijava
* predlagatelja grupe građana – Delfina Kružić i drugi za Aktiv Darivatelja krvi Općine Jelenje,
* predlagatelja Ivoslava Bana za KUD Zvir.

Prijedlog predlagatelja Ivoslava Bana za Katedru Čakavskog sabora Grobnišćine ne ispunjava uvjete iz članka 18. Odluke o javnim budući udruga Katedra Čakavskog sabora Grobnišćine nije registrirana na području općine Jelenje.

Temeljem članka 19. stavka 1. Odluke o javnim priznanjima Općine Jelenje Odbor za izbor i imenovanje, nakon razmatranja dostavljenih prijedloge za dodjelu javnih priznanja Općine Jelenje u 2023. godini, predložio je Općinskom vijeću donošenje:

1. Odluke o proglašenju počasnom građankom ARIFU MAHMIĆ, dr. med. uz obrazloženje: Arifa Mahmić, dr. med. već dugi niz godina radi u ambulanti u Dražicama kao liječnica. Skrbi se o velikom broj u naših sumještana. Predanost poslu osobito je iskazala tijekom najtežih razdoblja pandemije koronavirusa, kada je, i izvan radnog vremena, komunicirala sa svojim pacijentima, želeći im pružiti odgovarajuću medicinsku skrb. Pored toga, doktorica Mahmić posjeduje i hvale vrijedne upravljačke vještine, što je dokazala uspješnim vođenjem ambulante u Dražicama. Ipak, najbolja i najvrjednija preporuka za dodjeljivanje predloženog priznanja doktorici Mahmić su njezini pacijenti, koji za nju imaju samo riječi hvale, osobito ističući njezinu stručnost te strpljenje, ljudskost i toplinu u ophođenju s pacijentima. Takvim postupanjem doktorica Mahmić pridonosi promidžbi općine Jelenje kao sredine sa zavidnim standardom obiteljske medicine.
2. Odluke o dodjeli nagrade pojedincu za životno djelo velečasnom IVANU MILARDOVIĆU uz obrazloženje: Župnik Ivan Milardović u svom jedanaest godišnjem službovanju u našoj Župi dao je nemjerljiv doprinos na okupljanju župne zajednice, izgradnji crkve svetog Maximiljana Kolbea u Podhumu, kao i na uređenju svih lepelica (krajputaša) na području Općine Jelenje, a posebno u svom humanitarnom radu. Velečasni Milardović je vrlo uspješno i učinkovito vodio karitativne djelatnosti pomažući najugroženijim žiteljima naše Općine bez obzira na vjersku i nacionalnu pripadnost potrebitih osoba. Vrata župnog ureda uvijek su bila otvorena za sve mještana Općine Jelenje koji su trebali uvid u crkvene knjige ili britativne potrebe, bolnički kreveti, štake, hodalice, dekubitus madraci, pelene i ostali medicinski pribor, potrepštine. Aktivno je sudjelovao na svim vjerskim i svjetovnim događanjima na području naše Općine. Svojim propovijedima i druženjem među ljudima izvan crkve širio je pozitivu i unosio zajedništvo među mještane Općine Jelenje. Iz svega navedenog smatramo da nagradu za životno djelo za izniman doprinos našoj Općini Jelenje treba dodijeliti velečasnom Ivanu Milardoviću.
3. Odjele o dodjeli nagrade pojedincu za uspjehe u prethodnoj godini gosp. IVANU JURETIĆU uz obrazloženje: Ivan Juretić završio je na Arhitektonskom fakultetu sveučilišta u Ljubljani, a postdiplomski studij industrijskog dizajna u Milaniu na IED, Istituto Europeo di Design. Planinar je od malih nogu. Za vrijeme šetnji po planinama dolazio je do dotrajalih i derutnih objekata i tada je počeo razmišljati o tome kako da ih se obnovi, kako im podariti novi sjaj i ljepotu da se i dalje njima mogu služiti planinari. 2008. godine osmislio je projekt obnove planinarskog doma Hahlić koji je izgrađen 1926. godine. Rekonstrukcija je uključivala proširenje doma, uređenje interijera i izradu novog namještaja. U suradnji s Hrvatskim planinarskim savezom, Juretić obnavlja i gradi planinarska skloništa koja se ističu ljepotom, primjeri su vrhunske arhitekture i na najbolji mogući način spajaju estetiku i funkcionalnost te oplemenjuju i nadopunjuju prirodno okruženje gdje se nalaze. Rossijeva koliba na Premužićevoj stazi, izgrađena 1929. godine, koja se nalazi unutar NP-a Sjeverni Velebit bilo je iduće planinarsko sklonište koje je Juretić obnovio 2012. godine, a obnovljen je njezin interijer, namještaj, vrata i prozori. Aktivno sudjeluje u uređenju biciklističkih staza na području općine Jelenje. Također glavni je projektant idejnog rješenja za uređenje Rastočina kao ciklo parka. Aktivno sudjeluje u radu Biciklističkog kluba na uređenju i obilježavanju biciklističkih staza te njihovoj obnovi. Svojim radom ne samo da je arhitektonski osmislio uređenje planinarskog Doma Hahlić, veće je doprinio da veliki broj planinara koji ga posjećuju promoviraju turizam na području općine Jelenje. Iz svega navedenog smatramo da nagradu pojedincu za uspjehe u prethodnoj godini treba dodijeliti gosp. Ivanu Juretiću.
4. Odluke o dodjeli nagrade Kulturno umjetničkom društvu „KUD ZVIR“ kao kolektivu za doprinos razvoju Općine Jelenje uz obrazloženje: Najstarija udruga u kulturi na području Grobnišćine je Kulturno-umnjačko društvo ZVIR Jelenje, koje ove 2023. godine obilježava pedeset godina svoga djelovanja. U sastavu udruge djelovale su sekcije Muški pjevački zbor, Mješoviti pjevački zbor, Folklorna skupina, Limena glazba, Tamburaška sekcija i Vokalna skupina. Osnovan je dječji pjevački zbor Grobnički tići, a za djecu su tijekom proteklog vremena djelovale glazbene i literarne radionice, glazbeni tečaj i folklorna skupina. KUD ZVIR Jelenje njeguje našu tradiciju pjesmom, plesom i oživljavanjem starih običaja (Grobnički pir, Tanac pod feštu, kris, koledvanje...), a nezaobilazan je i njihov doprinos na rekonstrukciji blagdanskog grobničkog oblačila. Veoma su uspješne kulturno-umjetničke manifestacije koje organiziraju i realizira kao što su Zatancajmo po domaći, Grobnički tići kantaju, Grobnički pir i mnogobrojni koncerti Vokalne skupine. Vokalna i Folklorna skupina KUD-a ZVIR Jelenje svojim djelovanjem promoviraju Općinu Jelenje, Grobnišćinu i Republiku Hrvatsku. Iz svega navedenog smatramo da nagradu kolektivu za doprinos razvoju Općine Jelenje treba dodijeliti Kulturno umnjačko društvo ZVIR Jelenje.

Na sjednici Odbora za kulturu, odgoj i cjeloživotno obrazovanje, održanoj dana 7. rujna 2023. utvrđeno je da u roku nije pristigla niti jedna prijava za javno priznanje u kategoriji Nagrada najboljem srednjoškolcu s područja općine Jelenje,

Nadalje člankom 10. Odluke o javnim priznanjima Općine Jelenje utvrđeno je da sejavno priznanje u kategoriji Nagrada najboljem učeniku Osnovne škole Jelenje-Dražice dodjeljuje učeniku koji je završio osmi razred u godini dodjele nagrada, a kojega je Učiteljsko vijeće OŠ Jelenje-Dražice izglasalo kao učenika generacije na temelju kriterija uspješnosti u učenju, vladanju i posebnim doprinosima u promicanju odgojno-obrazovnih načela škole u godini raspisivanja javnog poziva. Osnovna škola Jelenje-Dražice dostavila je podatke o učeniku Luki Radiću iz Dražica, Lukeži 88. koji je Odlukom Učiteljskog vijeća proglašen učenikom generacije, slijedom čega se istom i dodjeljuje javno priznanje u kategoriji: Nagrada najboljem učeniku Osnovne škole Jelenje-Dražice.

Odluke o javnim priznanjima Općine Jelenje u gore navedenim kategorijama donosi Općinsko vijeće na temelju prijedloga nadležnih odbora i Odluke Učiteljskog vijeća Osnovne škole Jelenje-Dražice.

Odluke o dodjeli javnih priznanja donose se na način da se o svakom pojedinom prijedlogu glasuje odvojeno.

**PRIJEDLOZI ODLUKA**

Na temelju članka 19. stavka 5. Odluke o javnim priznanjima Općine Jelenje („Službene novine Općine Jelenje“ broj 58/23) i članka 33. stavka 1. točke 23. Statuta Općine Jelenje („Službene novine Općine Jelenje“ broj 59/23), Općinsko vijeće Općine Jelenje na 15. sjednici održanoj dana 14. rujna 2023. donosi

**ODLUKU**

**o počasnom građaninu Općine Jelenje**

**Članak 1.**

Počasnim građaninom Općine Jelenje proglašava se

**ARIFA MAHMIĆ, dr. med.**

koja je tijekom svog dugogodišnjeg stručnog rada iskazala strpljenje, ljudskost i toplinu u ophođenju s pacijentima, u kojima je uvijek prije svega vidjela čovjeka u potrebi.

**Članak 2.**

Povelja Počasnog građanina Općine Jelenje uručit će se na svečanoj sjednici Općinskog vijeća koja će se održati dana 29. rujna 2023. god. povodom Dana Općine Jelenje.

**Članak 3.**

Ova Odluka stupa na snagu osmoga dana od dana objave u „Službenim novinama Općine Jelenje”.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz

Na temelju članka 19. stavka 5. Odluke o javnim priznanjima Općine Jelenje („Službene novine Općine Jelenje“ 58/23) i članka 33. stavka 1. točke 23. Statuta Općine Jelenje („Službene novine Općine Jelenje“ 59/23), Općinsko vijeće Općine Jelenje na 15. sjednici održanoj dana 14. rujna 2023. donosi

**ODLUKU**

**o dodjeli Nagrade pojedincu za životno djelo**

**Članak 1.**

Nagrada pojedincu za životno djelo dodjeljuje se

**vlč. IVANU MILARDOVIĆU**

koji je svojim dugogodišnjim radom i djelovanjem u župi Jelenje ostavio neizbrisiv trag kako među vjernicima tako i svim mještanima Općine Jelenje. Nesebično se zalagao u svim segmentima vjerskog i društvenog života mještana, dok je posebnu pažnju pridavao je najosjetljivijim članovima zajednice te svima kojima je bila potrebna utjeha i pomoć. Svojim predanim radom i zalaganjem ostvario je izuzetan doprinos razvitku i ugledu Općine Jelenje.

**Članak 2.**

Nagrada za životno djelo Općine Jelenje uručit će se na svečanoj sjednici Općinskog vijeća koja će se održati dana 29. rujna 2023. god. povodom Dana Općine Jelenje.

**Članak 3.**

Ova Odluka stupa na snagu osmoga dana od dana objave u „Službenim novinama Općine Jelenje”.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz

Na temelju članka 19. stavka 5. Odluke o javnim priznanjima Općine Jelenje („Službene novine Općine Jelenje“ 58/23) i članka 33. stavka 1. točke 23. Statuta Općine Jelenje („Službene novine Općine Jelenje“ 59/23), Općinsko vijeće Općine Jelenje na 15. sjednici održanoj dana 14. rujna 2023. donosi

**ODLUKU**

**o dodjeli Nagrade pojedincu za uspjehe u prethodnoj godini**

**Članak 1.**

Nagrada pojedincu za uspjehe u prethodnoj godini dodjeljuje se

**IVANU JURETIĆU**

koji je svojim radom na obnovi planinarskih domova, promoviranju turizma i sporta na području općine Jelenje izuzetno doprinio prepoznatljivosti Općine Jelenje u planinskom turizmu i sportu.

**Članak 2.**

Nagrada pojedincu za uspjehe u prethodnoj godini uručit će se na svečanoj sjednici Općinskog vijeća koja će se održati dana 29. rujna 2023. god. povodom Dana Općine Jelenje.

**Članak 3.**

Ova Odluka stupa na snagu osmoga dana od dana objave u „Službenim novinama Općine Jelenje”.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz

Na temelju članka 19. stavka 5. Odluke o javnim priznanjima Općine Jelenje („Službene novine Općine Jelenje“ 58/23) i članka 33. stavka 1. točke 23. Statuta Općine Jelenje („Službene novine Općine Jelenje“ 59/23), Općinsko vijeće Općine Jelenje na 15. sjednici održanoj dana 14. rujna 2023. donosi

**ODLUKU**

**o dodjeli Nagrade kolektivu za doprinos razvoju Općine Jelenje**

**Članak 1.**

Nagrada kolektivu za doprinos razvoju Općine Jelenje u prethodnoj godini dodjeljuje se

**KULTURNO UMJETNIČKOM DRUŠTVU ZVIR JELENJE**

koje je svojim pedesetogodišnjim radom, njegovanjem tradicije, pjesmom, plesom i oživljavanjem starih običaja te sudjelovanjem na mnogobrojnim domaćim i stranim manifestacijama i događanjima doprinijelo promoviraju Općine Jelenje, Grobnišćine i Republike Hrvatsku.

**Članak 2.**

Nagrada kolektivu za doprinos razvoju Općine Jelenje uručit će se na svečanoj sjednici Općinskog vijeća koja će se održati dana 29. rujna 2023. god. povodom Dana Općine Jelenje.

Članak 3.

Ova Odluka stupa na snagu osmoga dana od dana objave u „Službenim novinama Općine Jelenje”.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz

Na temelju članka 19. stavka 5. Odluke o javnim priznanjima Općine Jelenje („Službene novine Općine Jelenje“ 58/23) i članka 33. stavka 1. točke 23. Statuta Općine Jelenje („Službene novine Općine Jelenje“ 59/23), Općinsko vijeće Općine Jelenje na 15. sjednici održanoj dana 14. rujna 2023. donosi

**ODLUKU**

**o dodjeli Nagrade najboljem učeniku Osnovne škole Jelenje-Dražice**

**Članak 1.**

Nagrada najboljem učeniku Osnovne škole Jelenje-Dražice dodjeljuje se

**LUKI RADIĆU**

učeniku Osnovne škole Jelenje-Dražice, a kojega je Učiteljsko vijeće izglasalo kao učenika generacije na temelju kriterija uspješnosti u učenju, vladanju i posebnim doprinosima u promicanju odgojno-obrazovnih načela škole.

**Članak 2.**

Nagrada najboljem učeniku Osnovne škole Jelenje-Dražice uručit će se na svečanoj sjednici Općinskog vijeća koja će se održati dana 29. rujna 2023. god. povodom Dana Općine Jelenje.

**Članak 3.**

Ova Odluka stupa na snagu osmoga dana od dana objave u „Službenim novinama Općine Jelenje”.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz